BASES DE LA CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3570)
  + [Valencià](/va/acuerdo/3570)






Selector de idioma

Leer

* [Español](/es/acuerdo/3570)
* [Valencià](/va/acuerdo/3570)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR

Data d'aprovació
:   29/01/2016

Data de publicació
:   01/02/2016

Òrgan competent
:   Vicerectora d' Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3570.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3570)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3570)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR&url=https://www.boua.ua.es/va/acuerdo/3570)

**Títol:** BASES DE LA CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR

**Secció:** CONVOCATÒRIES I CONCURSOS

**Òrgan:** Vicerectora d' Investigació, Desenvolupament i Innovació

**Data d'aprovació:** divendres, 29 de gener de 2016

BASES DE LA CONVOCATÒRIA DEL VICERECTORAT D’INVESTIGACIÓ, DESENVOLUPAMENT I INNOVACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L’OBTENCIÓ DE LA MENCIÓ DE DOCTOR INTERNACIONAL EN EL TÍTOL DE DOCTORA O DOCTOR

1. Objecte

L’objecte d’aquestes subvencions és facilitar i promoure la presentació de tesis en els programes de doctorat de la Universitat d’Alacant regulats pel Reial decret 99/2011 que tinguen per finalitat l’obtenció de la menció de doctor internacional en el títol de doctor. La subvenció es dedicarà a les despeses d’estada i desplaçament d’estudiants en països estrangers, per a desenvolupar activitats de recerca relacionades amb el contingut científic de la seua tesi doctoral, amb la finalitat d’obtenir la certificació de l’estada per a presentar la tesi amb la menció de doctorat internacional en el títol de doctora o doctor.

La subvenció de l’estada serà per un període de 90 dies consecutius, excepte casos justificats . No podran finançar-se períodes inferiors o superiors a 90 dies.

L’estada per a la qual se sol·licita l’ajuda es realitzarà durant l’any 2016

2. Normes general s de procediment

2.1. Instrucció

El Vicerectorat d’Investigació, Desenvolupament i Innovació serà el responsable d’establir els procediments adequats i donarà les instruccions necessàries per a la tramitació i la gestió de la convocatòria.

2.2. Presentació de sol·licituds

2.2.1. Termini: 20 dies hàbils des de la publicació d’aquesta convocatòria en el BOUA.

2.2.2. La sol·licitud per a aquesta convocatòria d’ajudes s’haurà d’emplenar en el model oficial que estarà disponible en la pàgina web de l’Escola de Doctorat de la Universitat d’Alacant (EDUA).

2.2.3. Només s’admetrà una sol·licitud per persona.

2.2.4. La sol·licitud, una vegada emplenada i signada, caldrà presentar-la en el Registre General de la Universitat d’Alacant o en qualsevol dels seus registres auxiliars, acompanyada de la documentació exigida en el punt 6 i detallada en el mateix imprès de sol·licitud.

2.2.5. Els requisits exigits s’hauran de complir en la data del fi del termini de presentació de la sol·licitud.

2.2.6. Si la documentació aportada fóra incompleta o presentara errors esmenables, es requerirà els o les estudiants (mitjançant publicació en el Campus Virtual de l’alumnat de la relació de les persones admeses o excloses i, en aquest cas, els motius d’exclusió) perquè, en el termini de 10 dies n’esmenen la mancança o hi adjunten els documents preceptius. Si no ho fan, se’ls tindrà per desistits de la seua sol·licitud, d’acord amb el que estableix l’article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, i amb els efectes previstos en l’article 42.1 d’aquesta Llei.

2.3. Marc legal i pressupostari

La dotació màxima per a aquesta convocatòria és de 70.000 € i es troba consignada en el capítol 4 (aplicació pressupostària 54795225) de crèdits del pressupost de l’Escola de Doctorat (centre de despesa 021700). L’execució d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Nombre de subvencions

Es concediran 20 ajudes, d’acord amb la disponibilitat pressupostària.

4. Requisits

Els i les estudiants que opten a aquestes subvencions d’estades hauran de reunir els requisits següents:

a) Haver formalitzat matrícula en un programa de doctorat de la Universitat d’Alacant regulat pel Reial decret 99/2011.

b) Tenir la nacionalitat espanyola, o ser nacional d’un estat membre de la Unió Europea o ser estranger amb autorització o permís de residència o d’estada per estudis a Espanya.

c) No disposar d’altres subvencions o beques per a mobilitat, ni haver realitzat prèviament una estada que permeta l’obtenció de la menció de doctorat internacional. Per a això, la o l’estudiant haurà d’emplenar una declaració jurada en aquests termes.

d) Si són becaris o becàries d’un programa que preveu el finançament per a la realització d’estades breus (d’almenys 12 setmanes), haver presentat (en convocatòries anteriors) la sol·licitud d’ajuda per a una estada i que aquesta haja sigut denegada, i no tenir la possibilitat de tornar a sol·licitar aquesta ajuda. Per a això, la o l’estudiant haurà d’emplenar una declaració jurada en aquests termes.

5. Dotació

Les subvencions tindran una dotació fixa de 3.000 € en concepte d’estada; i una dotació única de viatge de fins a 300 euros per a estades a Europa i nord d’Àfrica, i de fins a 1.000 € per a estades en altres zones geogràfiques, d’acord amb les despeses de desplaçament que es justifiquen.

La dotació en concepte d’estada s’ingressarà de la manera següent:

- Un 60% en el moment de la resolució.

- Un 40% en el moment de presentació de la memòria del treball realitzat que s’esmenta en el punt 11.

La dotació en concepte de viatge s’ingressarà una vegada presentada la documentació justificativa de la despesa i el certificat del centre receptor que acredite l’estada de recerca realitzada a la qual es refereix el punt 11.

6. Documentació a aportar

[- Imprès de sol·licitud](http://edua.ua.es/va/secretaria/documentos/beques-i-ajudes/sol-licitud-d-ajuda.doc), segons model disponible en la pàgina web de l’EDUA.

- Estudiants de la Unió Europea: fotocòpia del passaport, DNI o equivalent, certificat de registre de ciutadà de la Unió en vigor.

- Estudiants no pertanyents a la Unió Europea: fotocòpia de la targeta de residència en vigor.

- Expedient acadèmic oficial del títol de llicenciatura, arquitectura, enginyeria o grau amb el qual va accedir al doctorat.

- Expedient acadèmic oficial del període formatiu del programa de doctorat o del màster cursat.

[- Currículum vitae](http://edua.ua.es/va/secretaria/documentos/beques-i-ajudes/modele-cv-ajudes-mobilitat.doc) segons el model disponible en la pagina web de l’EDUA i documentació acreditativa dels mèrits reflectits en el currículum.

[- Declaracions jurades](http://edua.ua.es/va/secretaria/documentos/beques-i-ajudes/declaracio-jurada.docx) de complir els requisits b i c de l’apartat 4.

- Memòria breu sobre el treball a realitzar durant l’estada (màxim 2 pàgines).

- Carta d’acceptació del centre receptor (original).

- Document on s’indique el [número de compte corrent](http://sge.ua.es/va/documentos/-gestadm/compres/fisicas-es-in-dot.dot) on s’ha d’ingressar la dotació, segons el model disponible en la pàgina web de l’EDUA.

7. Valoració de les sol·licituds

La valoració de les sol·licituds dels i les estudiants es basarà en els seus mèrits acadèmics, científics i professionals.

- Expedient acadèmic de la titulació grau o equivalent: fins a 5 punts.

- Expedient acadèmic de les assignatures de nivell màster, si s’escau, amb el període formatiu del programa de doctorat: fins a 3 punts.

- Premis rebuts i publicacions arreplegats en el CV: fins a 2 punts.

8. Comissió avaluadora

Les sol·licituds admeses seran avaluades per una comissió designada per la Comissió d’Investigació de la Universitat d’Alacant. La Comissió d’Avaluació estarà presidida pel director de l’Escola de Doctorat, i integrada per, almenys, una persona experta per cadascun dels camps científics següents: ciències experimentals, tecnologia, ciències de la salut, ciències socials, ciències jurídiques i humanitats. Actuarà com a secretària de la Comissió d’Avaluació la secretària de l’Escola de Doctorat.

La composició de la Comissió d’Avaluació serà publicada en el Campus Virtual de l’alumnat, amb almenys cinc dies d’antelació a ser constituïda.

9. Incompatibilitats

Aquesta ajuda és incompatible amb qualsevol altra ajuda, beca o contracte de naturalesa anàloga finançada amb fons públics o privats.

10. Resolució, notificació i publicació de les ajudes

Vista la proposta formulada per la Comissió Avaluadora, la concessió de les ajudes s’acordarà per resolució del Vicerectorat d’Investigació, Desenvolupament i Innovació. La resolució del procediment es notificarà a les persones interessades d’acord amb el que preveuen els articles 58 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, mitjançant la publicació en el Campus Virtual de l’alumnat.

La resolució de concessió de les sol·licituds es publicarà en la pàgina de l`EDUA en un període màxim de 2 mesos des de la data final del termini de presentació de sol·licituds.

Qualsevol modificació en les condicions que van motivar la concessió de les ajudes haurà de disposar de l’autorització del Vicerectorat d’Investigació, Desenvolupament i Innovació; en cas contrari, l’ajuda podrà ser revocada totalment o parcialment.

11. Justificació

Una vegada realitzada l’estada, l’alumne o alumna haurà de remetre a la Secretaria de l’Escola de Doctorat, en el termini màxim d’un mes des de la seua tornada a Espanya:

- Certificat del centre receptor que acredite l’estada de recerca realitzada.

- Memòria del treball realitzat (2 pàgines).

- Bitllets o targetes dels transports utilitzats i factura que acredite els imports corresponents.

L’incompliment d’aquesta obligació de justificació comportarà el reintegrament de la part d’ajuda que ja s’haja rebut, al marge de les altres conseqüències previstes en la Llei general de subvencions.

12. Recursos

Contra la resolució de concessió de les ajudes d’aquesta convocatòria es podrà interposar recurs potestatiu de reposició en el termini d’un mes davant el rector de la Universitat d’Alacant, o recurs contenciós administratiu davant la jurisdicció contenciosa administrativa en el termini de dos mesos des de la publicació de l’esmentada resolució.

DISPOSICIÓ FINAL

Aquesta convocatòria tindrà efecte des de l’endemà de ser publicada en el BOUA.

Alacant, 29 de gener de 2016

LA VICERECTORA D’INVESTIGACIÓ, DESENVOLUPAMENT I INNOVACIÓ

AMPARO NAVARRO FAURE





[Carretera Sant Vicent del Raspeig s/n  
03854 Sant Vicent del Raspeig - Alacant  
 Tel. 29 170 6487 - Fax 44 778 9014](https://www.google.es/maps/@65.661322,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12978&trk=tyah&trkInfo=tarId%1G9534978241099%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)